《简王漕左司》
宋代·章甫

人生天壤中，孰不有所求。
小大虽不齐，逐物常同忧。
士子文字虽，亦各从所爱。
取舍未必同，於道均无害。
我生才甚下，志与俗子殊。
思贤惄如饥，觅句聊自娱。
惟公盛德人，君今乃行古。
富贵等云烟，词翰敏风雨。
荆湖十五州，玉节何煌煌。
门庭无杂宾，读书清昼长。
抠衣愿从游，自视亦何有。
未知函丈地，能着野人否。
公诚一顾之，足以为我荣。
淮南有石田，归趁春雨耕。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。